armvectores/hy_wikipedia_2023 huggingface dataset:
Պոլոկվանե

Պոլոկվանե (Polokwane), նախկինում՝ Պիտերսբուրգ (աֆրիկաանս՝ Pietersburg), տեղի Պոլոկվանե մունիցիպալտետի, Այծեղջուրի արահետ կոչվող շրջանի և Լիմպոպո նահանգի վարչական կենտրոնն է։


== Պատմություն ==
1840-ական թվականներին ֆուրտրեկերները Անդրիսա Հենդրիկա Պոտգիտերայի ղեկավարութամբ բնակութուն հաստատեցին Զլուտանսբերգդորպում։ Տեղի ցեղերի հետ բախումների պատճառով բնակավայրը ստիպված եղան թողնել, և 100 կմ դեպի հարավ-արևելք հիմնեցին նոր բնակավայր, որն ի պատիվ Պետրուսա Ժուբերի անվանեցին Պիտերսբուրգ։ Անգլո-բուրական պատերազմի ժամանակ անգլլիացիներն այստեղ համակենտրոնացման ճամբար կառուցեցին, որտեղ պահվում էին ավելի քան 4 հազար բոևրսական կին և երեխաներ։
1992 թվականի ապրիլի 23-ին նախկին «town»-ը պաշտոնապես ստացավ «city» անվանումը։ 2005 թվականին կառավարությունը նախկին անունը փոխեց հյուսիսային սոտո լեզվի մի բառով, որը Հյուսիսային Սոտոյում նշանակում է «Անվտանգության վայր»):


== Ծանոթագրություններ ==


== Արտաքին հղումներ ==
Официальный сайт города
Կոլումբիայի դրոշ

Կոլումբիայի դրոշը, Կոլումբիայի Հանրապետության խորհրդանիշերից է։ Այն ընդունվել է 1863 թ. նոյեմբերի 26-ին։ Լայնքի և երկայնքի հարաբերակցությունը 2։3 է։


== Նմանատիպ դրոշներ ==
Մալինկի (այլ կիրառումներ)

Մալինկի, կարող է վերաբերել՝

Մալինկի - գյուղ Ռուսաստանի Իվանովոյի մարզի Իվանովսկի շրջանի կազմում։
Մալինկի - գյուղ Ռուսաստանի Ռյազանի մարզի Միխայլովսկի շրջանի կազմում։
Մալինկի - գյուղ Ռուսաստանի Սմոլենսկի մարզի Վյազեմսկի շրջանի կազմում։
Սոֆյա Տարասովա

Սոֆյա Տարասովա (ուկր. Софія Михайлівна Тарасова, մարտի 31, 2001(2001-03-31), Կիև, Ուկրաինա), ուկրաինացի ռուսաստանաբնակ երգչուհի, որը երկրորդ տեղն Է զբաղեցրել «Մանկական Եվրատեսիլ 2013» մրցույթում, հաղթել «Մանկական Նոր ալիք 2013» և «Sanremo Junior 2015» մրցույթներում։


== Կենսագրություն ==
Սոֆյա Տարասովան ծնվել է 2001 թվականի մարտի 31-ին Կիևում։ Երկու տարեկանում ընդունվել է Ռեյնգոլդ Գլիերի անվան երաժշտական ակադեմիայի շնորհալի երեխաների խումբ։ Ուսուցիչներն ասում էին, որ երեխան բացարձակ լսողություն ունի։ Այդ ժամանակվանից ի վեր նա անցել է երկարատև ստեղծագործական ուղի, մասնակցել բազմաթիվ մրցույթների, ինչպես ուկրաինական, այնպես էլ միջազգային։ 2012 թվականին մասնակցել է ուկրաինական «Ձայնը։ Երեխաներ» հեռուստատեսային նախագծին, որտեղ եղել է Թինա Կարոլի թիմում։
2013 թվականի օգոստոսին Սոֆյան հաղթել է «Մանկական Նոր ալիք» փառատոնում։
«Մանկական Եվրատեսիլ 2013» երաժշտական մրցույթի Ուկրաինայի ազգային ընտրություններում տարած հաղթանակը Սոֆյա Տարասովային հնարավորություն է տվել ներկայացնելու երկիրը մրցույթի եզրափակչում, որն անցկացվել է 2013 թվականի նոյեմբերի 30-ին Կիևում։ «Մանկական Եվրատեսիլ» մրցույթի եզրափակչից մի քանի օր առաջ երիտասարդ երգչուհին հիվանդացել է, ըստ լրագրողների ենթադրության՝ անգինայով, ինչը կարող էր ազդել նրա ելույթի վրա։ Մրցույթում Սոֆյան գրավել է 2-րդ տեղը՝ զիջելով Մալթայի ներկայացուցիչ Գայա Կաուկիին։
2014 թվականին «Երկրի երեխաները» համահավաք երգչախմբի կազմում (որին միացել էին Open Kids խումբը, «Ռեսպուբլիկա KIDS» դպրոց-ստուդիայի սաները և այլ հայտնի երեխաներ) ձայնագրել է «Աշխարհն առանց պատերազմի» երգը»։
2015 թվականին Սոֆիան Իտալիայում արժանացել է «Sanremo Junior 2015» մրցույթի գրան պրիի։
2017 թվականին հրավիրվել է մասնակցելու բրիտանացի պրոդյուսեր Simon Fuller-ի «Now United» նոր նախագծին որպես Ռուսաստանի ներկայացուցիչներից մեկը։ Մեկ շաբաթ անցկացնելով Լոս Անջելեսում՝ Սոֆյա Տարաովան Boot Camp-ի նախապատրաստական փուլում հրաժարվել է մասնակցությունից։


== Մրցանակներ և պարգևներ ==
2012
«Ձայնը։ Երեխաներ» հեռուստատեսային նախագծի մասնակից (Ուկրաինա)
2013
Առաջին տեղ Մանկական Նոր Ալիք 2013 երգի մրցույթում
Երկրորդ տեղ «Մանկական Եվրատեսիլ» երգի մրցույթի եզրափակչում
2015
«Sanremo Junior 2015» գրան պրի


== Սկավառակագրություն ==


=== Սինգլներ ===


=== Տեսահոլովակներ ===
2014 – Верь мне
2014 – We Are One
2014 – Змінити все
2016 – Лететь высоко
2019 – Мы стоим у воды
2019 – Киев - Москва


=== Համատեղ նախագծեր ===
[A] Հիթ-շքերթները կազմվում են Ռուսաստանի 200 ռադիոկայանների, ինչպես նաև աշխարհի (Ուկրաինա, ԱՊՀ այլ երկրներ, Մերձբալթիկա, Կիպրոս, Իսրայել, Գերմանիա, ԱՄՆ և Կանադա) 230 ռուսալեզու ռադիոալիքների տվյալների հիման վրա։


== Ծանոթագրություններ ==


== Արտաքին հղումներ ==
Սոֆյա Տարասովայի էջը «Մանկական Եվրատեսիլի» պաշտոնական կայքում
Հոլովակներ «Մանկական Եվրատեսիլի» յութուբյան պաշտոնական էջում
Sofia Tarasova — We Are One (Ukraine) Junior Eurovision Song Contest 2013 — YouTube (ստուդիական տարբերակ)
Sofia Tarasova — We Are One (Ukraine) — LIVE — Junior 2013 (կենդանի կատարում եզրափակչում)
Սալ սյուր լ'Էր

Սալ սյուր լ'Էր (ֆր.՝ Salles-sur-l'Hers), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 576 մարդ, բնակչության խտությունը` 29.83 մարդ/կմ²։ Բնակավայրը զբաղեցնում է 19.31 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 175 կմ արևմուտք, Կարկասոն քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 362 աշխատունակ (15-64 տարեկան)  բնակիչ, որոնցից ակտիվ էին 284-ը, իսկ ոչ ակտիվները` 78։ Ակտիվության ցուցանիշը կազմում է 78,5 %։ 284 աշխատունակ մարդկանցից աշխատել է 259 անձ (142 տղամարդ և 117 կին)։ Գործազուրկ են եղել 25 անձ (11 տղամարդ և 14 կին)։ 78 անաշխատունակներից 27-ը եղել են աշակերտներ կամ ուսանողներ, 29-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուրի (այլ կիրառումներ)

Գուրի, կարող է վերաբերել՝

Գուրի - լեռնագագաթ Պոնտական լեռների լեռնահամակարգում, նրա արևելյան հատվածում
Գուրի - գյուղ Ռուսաստանի Սմոլենսկի մարզի Դեմիդովսկի շրջանի կազմում
Դոդրիջ շրջան (Արևմտյան Վիրջինիա)

Դոդրիջ շրջան (անգլ.՝ Doddridge County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 829 կմ² է, բնակչությունը՝ 8, 202 մարդ (2010 թ. տվյալներով)։ Շրջկենտրոնն է Ուեստ Յունիոն բնակավայրը։ Կազմավորվել է 1845 թ.։
Խոլոդնայա (այլ կիրառումներ)

Խոլոդնայա, կարող է վերաբերել՝

Խոլոդնայա - գետ Ռուսաստանում, Սուզունի վտակը
Խոլոդնայա - գետ Ռուսաստանում, թափվում է Խաղաղ օվկիանոս
Little Me

«Little Me», բրիտանական Little Mix խմբի երգը։ Այն թողարկվել է 2013 թվականի դեկտեմբերի 30-ին՝ որպես խմբի «Salute» (2013) կոչվող երկրորդ ալբոմի երկրորդ սինգլ։ Երգը գրվել է Little Mix խմբի անդամների, TMS պրոդյուսերական թիմի և Իեն Ջեյմսի կողմից։ Երգը Մեծ Բրիտանիայի սինգլների հիթ շքերթում զբաղեցրել է 14-րդ հորիզոնականը։


== Տեսահոլովակ ==
Երգի տեսահոլովակը, որի ռեժիսորն է Director X-ը, ներկայացվել է 2013 թվականի դեկտեմբերի 18-ին (մինչև երգի սինգլ թողարկվելը)։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-05 at the Wayback Machine. MetroLyrics կայքում
Չերվոնայա Գորկա (գյուղ, Կրոլևեցի շրջան)

Անվան այլ կիրառումների համար տե՛ս՝ Չերվոնայա ԳորկաՉերվոնայա Գորկա (ուկրաիներեն՝ Червона Гірка), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Չերվոնայա Գորկա գյուղում բնակվում էր 136 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեմկան

Ռեմկան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դելֆինի պատմությունը

«Դելֆինի պատմությունը» (անգլ.՝ Dolphin tale), ընտանեկան դրամա, որը պատմում է Վինտեր դելֆինի մասին։ Ֆիլմը հիմնված է իրական դեպքերի վրա, պրեմիերան կայացել է 2011 թվականի սեպտեմբերի 23-ին։ Ռեժիսոր՝ Չարլզ Մարտին Սմիթ։ Պրոդյուսերները դարձան՝ Բրեդ Արենսմենը, և Դեվիդ Յեստը։ Գլխավոր դերերում՝ Նաթան Գամբլե, Գարրի Կոննիկ, Եշլի Ջադդ, Քրիս Քրիստոֆֆերսոն։


== Սյուժե ==
Սոեր Նելսոնը (Նատան Գեմբլ), օգնում է վիրավորված աֆալինա դելֆին Վինտերին, որը Ֆլորիդայում կորցրել է իր պոչը, խճճվելով ծուղակում։ Նա բոլորին կոչ է անում օգնել դելֆինին, ստեղծելով պոչի պրոթեզ, որը թույլ կտա նրան գոյատևել։ Գարրի Կոնիկը մարմնավորում է անասնաբույժի, ով օգնում է ծովային կենդանիներին, Էշլի Ջահադդ՝ տղայի մայրը, Մորգան Ֆրիման՝ բժիշկ-պրոտեզավորող։ Շարունակելի։


== Դերերում ==
Նատան Գեմբլ — Սոեր Նելսոն
Յուլսդորֆ,Կոզի —Խեիզել Խասկետ
Եշլի Դզահադդ —Լորեան Նելսոն
.Գարրի Կոննիկ մլ. — Կլեի Հասկետ
 Քրիս կրիստոֆֆերսոն— Ռիդ Հասկետ
Մորգան Ֆրիման — Բժիշկ Մակ Կարտի


== Շարունակություն ==
2013 թվականի հունիսի 18 Warner Bros հայտարարել է ֆիլմը շարունակելու մտադրության մասին «Դելֆինների պատմությունը 2» անվանումով, որի ռելիզը տեղի է ունեցել 2014 թվականին սեպտեմբերին։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
Веб-камера дельфина Winter
Տելելեքս

Տելելեքս, հայկական մասնավոր մարզային հեռուստաընկերություն։ Հիմնվել է 1989 թվականին Արտաշատ քաղաքում, ի սկզբանե կոչվելով «Աննա», և մինչև 1994 թ. գործել է որպես կաբելային հեռուստաընկերություն՝ 2500 բաժանորդով։ 1994-1996 թթ-ին ստուդիայի հրդեհման պատճառով դադարեցվել է գործունեությունը։ 1996 թ-ին լիցենզավորվել է և վերսկսել իր աշխատանքը ներկայիս «Տելելեքս» անվանմամբ՝ այս անգամ եթերային հեռարձակմամբ։ Այժմ եթեր է հեռարձակվում Արարատի մարզի Արտաշատ, Վեդի, Մասիս քաղաքներում և հարակից 97 համայնքներում։ Հեռուստաալիքը ներկայացնում է լրատվական, քաղաքական, սոցիալական և ժամանցային հաղորդումներ։ Պոտենցիալ հեռուստադիտողների թիվը շուրջ 310․000 է։ Ընկերության հիմնադիր և գործադիր տնօրենն է Արտակ Մանուկյանը։


== Ծանոթագրություններ ==
Սարնովկա (գյուղ, Ռոմանովսկի շրջան)

Անվան այլ կիրառումների համար տե՛ս՝ ՍարնովկաՍարնովկա (ուկրաիներեն՝ Сарнівка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1890 թվականին։
2001 թվականի տվյալներով Սարնովկա գյուղում բնակվում էր 68 մարդ։ Բնակավայրը զբաղեցնում է 3,7 կմ² տարածք։ Բնակչության խտությունը կազմում էր 18,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սադու գեղ

Սադու գեղ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիս գետի ձախ կողմում, Դիարբեքիր քաղաքից 10 կմ հարավ-արևելք։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։ Բնակչությունը կոտորվել կամ տարագրվել է։


== Բնակչություն ==
XX դարի սկզբին ուներ մոտ 1000 հայ բնակիչ։ Բնակիչները եղել են քաջ և խիզախ։


== Տնտեսություն ==
Բնակչության հիմնական զբաղմունքը այգեգործություն, հացահատիկների մշակություն, անասնապահություն, արհեստներն ու առևտուրն էր։
Ավանդույթի համաձայն գյուղում շատ աղավնիներ էին պահում։
Գյուղում կար հորդաբուխ աղբյուրներ, որոնցով բնակիչները ջրաղացներ էին աշխատեցնում։


== Պատմամշակութային կառույցներ ==
Բնակավայրն ուներ Թուխ Մանուկ Խաչ վանքը, որին կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռիդակյուլա (գյուղ, Վիիռացի շրջան)

Անվան այլ կիրառումների համար տե՛ս՝ ՌիդակյուլաՌիդակյուլա (էստ․՝ Ridaküla), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջումա մզկիթ (Գանձակ)

Անվան այլ կիրառումների համար տե՛ս՝ Ջումա մզկիթ (այլ կիրառումներ)Գանձակի Ջումա մզկիթ (Շահ Աբասի մզկիթ), գտնվում է Գանձակ քաղաքի կենտրոնում։ Նաև տաճարը հաճախակի կոչվում է «Շահ Աբասի մզկիթ», քանի որ կառուցվել է նրա գահակալության տարիներին։
Կառուցվել է 1606 թվականին Շեյխ Բահեդին Մուհամեդ Ամիլ ճարտարապետի նախագծով։ 1776 թվականին մզկիթի շենքին երկու մինարե է ավելացվել։ Կառուցված է Գանձակի համար ավանդական աղյուսից։ Մզկիթին կից երկար ժամանակ մեդրես էր գործում, որտեղ մի ժամանակ գեղագրություն էր դասավանդում հայտնի բանաստեղծ և գիտնական Միրզա Շաֆի Վազեհը։
2008 թվականին մզկիթի շենքը հիմնավորապես վերանորոգվել է։ Աշխատանքների ժամանակ գտնվել են ցարական Ռուսաստանի թղթադրամներ։ Այդ հայտնաբերումը թույլ է տալիս եզրակացնել, որ վերջին վերանորոգման աշխատանքները մզկիթի տարածքին կատարվել են 1910 թվականին, այլ ոչ թե 18-րդ դարում՝ Ջավադ խանի օրոք, ինչպես ենթադրվում էր որոշ ժամանակ առաջ։


== Ծանոթագրություններ ==


== Արտաքին հղումներ ==
Ստեղծվել է Շահ Աբսի մզկիթի մանրօրինակը(չաշխատող հղում)
Ժովտնևոե (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Ժովտնևոե գյուղում բնակվում էր 1 967 մարդ։ Բնակավայրը զբաղեցնում է 1516 կմ² տարածք։ Բնակչության խտությունը կազմում էր 1297,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փառնավազ I (Վիրքի արքա)

Փառնավազ I (վրաց.՝ ფარნავაზ I, մ. թ. ա. 326, Մցխեթ, Վրաստան - մ. թ. ա. 234, Մցխեթ, Վրաստան), Վիրքի և Կողքիսի հնագույն թագավորությունների արքա։ «Քարթլիս ցխովրեբա» տարեգրության համաձայն՝ հանդիսանում է Քարթլիի թագավորության արքայական շառավղի հիմնադիրը, թեպետ այս կապակցությամբ հակասականություն կա նույնիսկ վրացական սկզբաղբյուրներում։
Փառնավազի կառավարման ամսաթիվը հստակորեն մեզ հայտնի չէ, սակայն ենթադրվում է, որ վերջինս կառավարել է մ․թ․ա․ 3-րդ դարում։ Փառնավազը հիշատակված է Ալեքսանդր Մակեդոնացու արևելյան արշավանքներին կապակցությամբ։ Մասնավորապես՝ հույն հեղինակները նշում են, որ Մակեդոնացու բանակի Քարթլի ներխուժման ժամանակ վրաց արքայազն Փառնավազը եղել է մանկահաս տարիքում։ Ենթադրվում է նաև, որ Վիրքի անկախությունը վերականգնվել է միայն Պարսկական տիրակալության անկումից հետո։
Վրացիները Փառնավազ I-ի անվան հետ են կապում նաև վրաց գրերի ստեղծումը, թեպետ այս վարկածը չունի գիտական որևէ հավաստիություն։


== Ծագումնաբանություն ==
«Քարթլիս ցխովրեբայի» (բառացի թարգմանությամբ՝ «Քարթլիի կյանքը») համաձայն՝ Փառնավազը ծագել է Մցխեթոսի որդի Ուփլոսից։ Մցխեթոսն էլ ինքնին աստվածաշնչյան Նոյ նահապետի ժառանգ Հաբեթի որդու՝ Թորգոմի տոհմից էր։ Նույն սկզբնաղբյուրը սակայն վերջինիս կյանքի ժամանակահատվածի մասին որևէ հիշատակում չի թողնում, սակայն ենթադրվում է, որ Փառնավազը իրապես եղել է վրաց արքաներից առաջինը։
«Քարթլիս ցխովրեբայի» «Վրաց թագավորների և նախահայրերի ու տոհմերի պատմությունը» գլխում նշվում է, որ Փառնավազն ունեցել է առասպելական ծագումնաբանություն՝ սերված լինելով վրաց ժողովրդի նախապապ համարվող Քարթլոսից։ Նրա հորեղբայրը՝ Սամարան, եղել է Մցխեթի մամասախլիսը (թարգմանաբար՝ «տան հայր»)։ Մայրը եղել է պարսկուհի և ամենայն հավանականությամբ սերվել է Սպահան քաղաքից։ Վրաց առաջին քննադատական պատմության հեղինակ Թեյմուրազ Բագրատիոնին և արևելյան Վրաստանի պատրիարք Անտոն I-ը առաջ են քաշել այն տարբերակը, որ Փառնավազի մայրը եղել է Դարեհ Կոդոմանոսի դուստրը։


== Կենսագրություն ==
Փառնավազի կառավարման տարիներին Վիրք են ներխուժում Ալեքսանդր Մակեդոնացու գլխավորած հունամակեդոնական զորքերը։ Ըստ վրացական ավանդության՝ աշխարհահռչակ զորավարի ուժերը Իբերիայի թագավորություն ներխուժում են այն ժամանակ, երբ Փառնավազը երեք տարեկան էր։ Վրացի պատմիչների հավաստմամբ՝ հույները Քարթլիից մեծ ավար են տանում՝ այդ թվում և արքայական գանձեր։
Փառնավազը հիշատակված է նաև բազմաթիվ հայկական սկզբնաղբյուրներով։ Մասնավորապես՝ Փավստոս Բուզանդի «Հայոց պատմություն» աշխատությունում։ Նշյալ շրջանում Հայաստանը իր ազդեցության ոլորտում է պահել Վիրքը։ Այդ մասին վկայում է հետևյա պատմական մեջբերումը․

Ըստ «Քարթլիս ցխովրեբայի»՝ վրացական գրի հնագույն տեսակ, որը որպես հիմք է ծառայել նուսխախուցուրի եկեղեցագրի համար (հայտնի է ասոմթավրուլի անվանմամբ) ստեղծվել է Փառնավազի կողմից։


== Տես նաև ==
Վրացի արքաների ցանկ
Ասոմթավրուլի


== Ծանոթագրություններ ==


== Գրականություն ==
Rapp, Stephen H. (2003) Studies In Medieval Georgian Historiography: Early Texts And Eurasian Contexts. Peeters Bvba 90-429-1318-5.
Rapp, Stephen H. (2014) The Sasanian World through Georgian Eyes: Caucasia and the Iranian Commonwealth in Late Antique Georgian Literature Ashgate Publishing
Մոկրոսարմատկա (Նեկլինովսկի շրջան)

Մոկրոսարմատկա (ռուս.՝ Мокросарматка ), ավան Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Անդրեևո-Մալենտևսկի գյուղական համայնքի կազմի մեջ։
Գուդարեխի

Գուդարեխի (վրաց.՝ გუდარეხი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1100 մետր բարձրության վրա։ Շրջկենտրոն Թեթրի Ծղարոյից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 12 մարդ։


== Ծանոթագրություններ ==
Բրուկ շրջան (Արևմտյան Վիրջինիա)

Բրուկ շրջան (անգլ.՝ Brooke County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 231 կմ² է, բնակչությունը՝ 24, 069 մարդ (2010 թ. տվյալներով)։ Շրջկենտրոնն է Վելսբուրգ բնակավայրը։ Կազմավորվել է 1796 թ.։


== Ծանոթագրություններ ==
Բունգե

Բունգե (ուկրաիներեն՝ Бунге), քաղաք Ուկրաինայի Դոնեցկի մարզի Ենակիևոյի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Յունոկոմմունարովսկ։ Հիմնադրվել է 1908 թվականին։
2012 թվականի տվյալներով Բունգե քաղաքում բնակվում էր 14 375 մարդ։ Բնակավայրը զբաղեցնում է 5,4 կմ² տարածք։ Բնակչության խտությունը կազմում էր 3299 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հասմիկ Ղազինյան

Հասմիկ Լևոնի Ղազինյան (ապրիլի 19, 1955(1955-04-19), Ոսկեվան, Նոյեմբերյանի շրջան, Հայկական ԽՍՀ, ԽՍՀՄ), հայ բժիշկ, լյարդաբան։ Բժշկական գիտությունների թեկնածու։ Հայաստանի հեպատոլոգիական ասոցիացիայի նախագահ։ ՀՀ առողջապահության նախարարության գլխավոր լյարդաբան (2016)։ Բնական գիտությունների Եվրոպական ակադեմիայի գործող անդամ (2016)։


== Կենսագրություն ==
Ծնվել է 1955 թվականի ապրիլի 19-ին, Նոյեմբերյանի շրջանի Ոսկեվան գյուղում։ 1962-1972 թվականներին սովորել է Ոսկևան գյուղի միջնակարգ դպրոցում։  1972-1978 թվականներին սովորել է Երևանի պետական բժշկական համալսարանում, 1978-1979 թվականներին՝ նույն համալսարանի ինտերնատուրայում՝ ստանալով բժիշկ-վարակաբանի որակավորում։
1979-1986 թվականներին աշխատել է Երևանի թիվ 1 ինֆեկցիոն կլինիկական հիվանդանոցում՝ որպես բժիշկ-օրդինատոր։ Սուրբ Թերեզայի անվան բժշկական համալսարանի Համաճարակաբանության և ինֆեկցիոն հիվանդությունների ամբիոնի վարիչն է,  1986 թվականից՝ «Նորք» ինֆեկցիոն հիվանդանոցի հեպատոլոգիայի բաժանմունքի վարիչ։
Մասնագիտական վերապատրաստման դասընթացներ է անցել Ազգային առողջապահության ինստիտուտի  ինֆեկցիոն հիվանդությունների ամբիոնում (1987) և ինֆեկցիոն հիվանդությունների դասընթաց Նյու Յորքի Ալբանի բժշկական կենտրոնում (1996)։


== Պարգևներ ==
Գետաշենից տարհանած ազգաբնակչության բժշկական օգնություն ցուցաբերելու համար Երևանի քաղաքապետարանի առողջապահության վարչության շնորհակալագիր, 1992
ՀՀ առողջապահության նախարարության պատվոգիր՝ առողջապահության համակարգում երկարատև և բարեխիղճ աշխատանքի համար, 2010
Ռուդոլֆ Վիրխովի անվան շքանշան՝ Բնական գիտությունների եվրոպական ակադեմիայի կողմից, 2016


== Ծանոթագրություններ ==


== Արտաքին հղումներ ==
Լյարդաբան Հասմիկ Ղազինյան․ 2018 թվականի ամփոփում
Դըլպի

Դըլպի, գյուղ Արևմտյան Հայաստանում, Բիթլիսի վիլայեթի Խարզանի գավառակում կամ Հազզո-Խաբլջոզի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(3774) Մեգումի

(3774) Մեգումի (անգլ.՝ Megumi), աստերոիդ աստերոիդների հիմնական գոտում։ Հայտնաբերվել է 1987 թվականի դեկտեմբերի 20-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 3,004403 ա. մ., առավելագույնը մոտենում է 2,8383 ա. մ. հեռավորության վրա և հեռանում 3,1705 ա. մ.։ Արեգակի շուրջ մեկ ամբողջական պտույտ է կատարում 1902,11 երկրային օրվա ընթացքում, իր ուղեծրով շարժվելով միջինում 0,189263 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3774) Մեգումի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեքսոպաթոլոգիան Հայաստանում

Սեքսոպաթոլոգիա, Հայաստանում ձևավորվել է 1977 թվականից, երբ Երևանի քաղաքային 3-րդ կլինիկական հիվանդանոցի հիմքի վրա ստեղծվել է սեքսոլոգիական ծառայություն։ Այն, աստիճանաբար զարգանալով, վերածվել է կլինիկայի, բժշկության ինքնուրույն ճյուղի և 1980 թվականին քաղաքային 1-ին կլինիկական հիվանդանոցի տարածքում գործել է որպես ընտանիքի, ամուսնության և սեքսոպաթոլոգիայի հանրապետական կենտրոն (հիմնադիր՝ Լ. Միանսարյան), որը միավորվել է քաղաքային 2-րդ ծննդատան հետ՝ պահպանելով սեքսոլոգիական օգնության ֆունկցիոնալ ինքնավարությունը։ Հայաստանում սեքսոլոգիական ծառայության ցանցն ավելի է ընդարձակվել, երբ 1997 թվականին համալրվել է քաղաքային № 11 պոլիկլինիկայի հիմքի վրա գործող Վերականգնող, սեքսոպաթոլոգիայի քաղաքային կենտրոնով (հիմնադիր՝ Կ. Թոփչյան)։ 1998 թվականին ԵՊԲՀ-ում Մ. Հովհաննիսյանի ղեկավարությամբ բացվել են Սեքսոպաթոլոգիայի և ռեպրոդուկտոլոգիայի ամբիոն ու կլինիկա։ Ամբիոնի ստեղծմանը մեծապես նպաստել են Ռ. Դավթյանը, Գ. Գալստյանը, Կ. Սարաֆյանը։ Ամբիոնը ղեկավարել են Հայաստանի ԱՆ գլխավոր սեքսոպաթոլոգ Ա. Հակոբյանը (2000-2010), 2010 թվականից՝ Ս. Հակոբյանը։ Ամբիոնում ուսումնական գործընթացին, ԳՀ և բուժ-ախտորոշիչ աշխատանքներին զուգընթաց իրականացվում են սեքսոլոգիական, սեքսոլոգահոգեբուժական ու դատասեքսոլոգիական համալիր փորձաքննություններ։ Տպագրվել են նաև ուսումնամեթոդական ձեռնարկներ և դասագրքեր։ Ամբիոնում ուսումնասիրվում են շաքարային դիաբետով (Ա. Հակոբյան), նևրոզներով (Մ. Ձաքարյան), տղամարդու անպտղությամբ (Ս. Հակոբյան), սեռական դաստիարակության սխալներով պայմանավորված սեռական խանգարումները (Վ. Շահրամանյան), ԵՊԲՀ-ում սովորող տղաների մարմնասեռական զարգացման առանձնահատկությունները (Գ. Վարդանյան), սեռական ցանկության խնդիրները (Ն. Ներսիսյան), ՀՀ ԶՈՒ-ում ծառայողների գիշերամիզության ու սեռական խանգարումների փողկապվածության (Ա. Գրիգորյան) և այլ հարցեր։ Նշված ուղղություններով կատարվող հետազոտությունների մակարդակն ու ամբիոնում մշակված «Սեքսոլոգիա» առարկայի մեթոդաբանությունը և սեռական խանգարումների ախտորոշման, բուժման ու կանխարգելման սկզբունքների հստակ պատկերացումները վկայում են Հայաստանում ձևավորված և բարեհաջող զարգացող սեքսոպաթոլոգիական դպրոցի մասին։
ԱՄՆ բասկետբոլի ազգային հավաքական

Միացյալ Նահանգների տղամարդկանց բասկետբոլի ազգային հավաքական (անգլ.՝ United States men's national basketball team), ներկայացնում է Միացյալ Նահանգները բասկետբոլի միջազգային մրցաշարերում և առանձին հանդիպումներում։
Հանդիսանում է աշխարհի ամենահաջող հանդես եկող տղամարդկանց բասկետբոլի հավաքականը։ Մասնակցած 17 օլիմպիական խաղերում թիմը միշտ կարողացել է մեդալների արժանանալ (14 ոսկի, 1 արծաթ և 2 բրոնզ)։ Երկու ոսկե մեդալ նվաճած պատմական թիմեր՝ 1960 և 1992 («Դրիմ թիմ») թվականների հավաքականները առաջադրվել են Բասկետբոլի փառքի սրահ։ Ներկայումս Միացյալ Նահանգների հավաքականը ՖԻԲԱ-ի դասակարգմամբ գրավում է առաջին հորիզոնականը վարկանիշային աղյուսակում։
Մինչև 1989 թվականը ՖԻԲԱ-ի կանոնադրությամբ ազգային հավաքականներն իրավունք ունեին համալրելու միմիայն սիրողական բասկետբոլիստները, սակայն կանոնների փոփոխությունից հետո ԱՄՆ բասկետբոլի ֆեդերացիան լիազորվում է ազգային թիմ հրավիրել պրոֆեսիոնալ մարզիկների։ Որպես այդպիսին առաջին պրոֆեսիոնալ բասկետբոլիստներով համալրված ամերիկյան թիմը դառնում է 1992 թվականի Բարսելոնայի օլիմպիական խաղերի հավաքականը, որն ստանում է «Դրիմ թիմ» (անգլ.` Dream Team — Երազանքների թիմ) ոչ պաշտոնական անվանումը։ «Դրիմ թիմը» կարողանում է արժանանալ օլիմպիական ոսկու՝ եզրափակիչ հանդիպման ժամանակ պարտության մատնելով Խորվաթիայի հավաքականին։
Երկու տարի անց թիմն հաջող է հանդես գալիս ՖԻԲԱ-ի աշխարհի առաջնությունում։ Թիմի օլիմպիական հաջողությունները շարունակվում են 1996, 2000, 2008 և 2012 թվականներին (ինչպես նաև բրոնզե մեդալ 2004 թվականի օլիմպիական խաղերի ժամանակ)։


== Մրցաշարային արդյունքներ ==


=== Օլիմպիական խաղեր ===


=== ՖԻԲԱ-ի աշխարհի առաջնություն ===


=== ՖԻԲԱ-ի ամերիկյան առաջնություն ===


=== Պանամերիկյան խաղեր ===


== Ծանոթագրություններ ==


== Արտաքին հղումներ ==
Պաշտոնական կայք Archived 2013-06-28 at the Wayback Machine.
Էջը FIBA.com կայքում
Էջը ԱՄՆ բասկետբոլի ֆեդերացիայի կայքում
Կույաչենոկ

Կույաչենոկ (ռուս.՝ Куяченок), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կույաչա գետի ձախ ափով՝ 14 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100007996
Հիդրոլոգիական ուսումնասիրությունների կոդը - 115100799
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մերի-Ջին Օ'Դոհերթի

Մերի-Ջին Անայիս Օ'Դոհերթի Բասմաջյան (անգլ.՝ Mary-Jean O'Doherty, ապրիլի 2, 1982(1982-04-02), Հյուստոն), ամերիկացի օպերային երգչուհի՝ ավստրալիական և հայկական արմատներով։ 2015 թվականի մայիսին որպես Genealogy սուպերխմբի անդամ ներկայացրել է Հայաստանը Եվրատեսիլ 2015 երգի մրցույթում, որն անցկացվել է Վիեննայում, Ավստրիա։
2013 թվականին երգչուհին հաղթել է Ֆրանսիայում կայացած «Փարիզի օպերային մրցանակաբաշխությունում» (Paris Opera Awards)։


== Ծանոթագրություններ ==
Նինսյա-Հուեյ

Նինսյա-Հուեյ (չինարեն՝ 宁夏, Ningxia), ինքնավար մարզ Չինաստանի Ժողովրդական Հանրապետությունում։


== Ծանոթագրություններ ==
Ազնվաձոր

Անվան այլ կիրառումների համար տե՛ս՝ Ազնվաձոր (այլ կիրառումներ)Ազնվաձոր (մինչև 1940 թվականը` Խանջուղազ, 1940-1991 թվականներին` Գյոզալդարա),
գյուղ Հայաստանի Հանրապետության Լոռու մարզի Փամբակ համայնքի կազմում, Գուգարքի տարածաշրջանում, Վանաձոր քաղաքից մոտ 3 կմ հյուսիս-արևելք։ Ազնվաձոր է վերանվանվել 1991 թ. ապրիլի 3-ին։
Գյուղը գտնվում է Բազումի լեռնաշղթայի հարավային լանջերին՝ ծովի մակարդակից 1675 մ բարձրության վրա։


== Կլիմա ==
Կլիման բարեխառն լեռնային է, տևական, ցուրտ ձմեռներով։ Ամեն տարի հաստատվում է կայուն ձնածածկույթ։ Ամառները տաք են, համեմատաբար խոնավ։ Տարեկան թափվում են 600-700 մմ մթնոլորտային տեղումներ։ Ագրոկլիմայական տեսակետից ընկած է մասնակի ոռոգման գոտում։ Բնական լանդշաֆտները սևահողային տափաստաններն են, կան նաև անտառներ։


== Բնակչություն ==
Ըստ ՀՀ 2011 թ. մարդահամարի արդյունքների` Ազնվաձորի մշտական բնակչությունը կազմել է 380, առկա բնակչությունը` 348 մարդ։ Նախկինում բնակեցված է եղել ադրբեջանցիներով, որոնք 1988-1989 թթ հայ-ադրբեջանական հարաբերությունների վատթարացման արդյունքում տեղափոխվել են Ադրբեջանի Հանրապետություն։ 
Ազնվաձորի բնակչության փոփոխությունը ժամանակի ընթացքում` ստորև.


== Գյուղատնտեսություն ==
Գյուղատնտեսական հողահանդակներում մեծ բաժին ունեն վարելահողերը (32 հա), խոտհարքերը (96 հա)։ Պետական հողերը օգտագործվում են որպես արոտավայրեր՝ կազմելով 157 հա, կան նաև պտղատու այգիներ և վարելահողեր՝ համապատասխանաբար զբաղեցնելով 7 և 31 հա։ Գյուղի մասնագիտացման ուղղությունը երկրագործությունն է։ Զբաղվում են դաշտավարությամբ, պտղաբուծությամբ (տանձ, խնձոր, կեռաս), մշակում են հացահատիկային, կերային, բանջարաբոստանային կուլտուրաներ։ Զբաղվում են նաև խոշոր եղջերավոր անասնաբուծությամբ, մեղվաբուծությամբ։


== Հասարակական կառույցներ ==
Գյուղն ունի դպրոց՝ Ազնվաձորի միջնակարգ դպրոց, գրադարան, բուժկետ և կապի հանգույց։


== Ծանոթագրություններ ==
Օրկինո (գյուղ, Ալնաշսկի շրջան)

Օրկինո (ռուս.՝ Оркино), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 223 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժան Ալո

Ժան Ալո (ֆր.՝ Jean Alaux, հունվարի 15, 1786(1786-01-15)[…], Բորդո - մարտի 2, 1864(1864-03-02)[…], Կոնտի նավամատույց, Փարիզի 6-րդ շրջան), ֆրանսիացի նկարիչ։


== Կենսագրություն ==
Ծնվել է Ֆրանսիայի հարավարևմտյան Բորդո խոշոր նավահանգստային քաղաքում՝ կերպարվեստի հետ սերտ կապ ունեցող ընտանիքում։ Նկարիչներ են եղել Ժանի հայրն ու նրա երկու եղբայրները, և նրանցից մեկը բավական համբավ է ձեռք բերել որպես վիմագիր և փորագրիչ։ Շարունակելով ընտանեկան ավանդույթը՝ Ժան Ալոն նախ ընդունվել է Բորդոյի Գեղարվեստի դպրոց, որտեղ սովորել է Պիեռ Լակուրի մոտ, այնուհետև սովորել է Փարիզի Գեղարվեստի դպրոց՝ Պիեռ Նարսիս Գերենի արվեստանոցում, որտեղ նրա դասընկերն է եղել նկարիչ Օրաս Վերնեն։ 
1814 թվականին Ժան Ալոն արժանացել է II աստիճանի Հռոմեական մրցանակի, իսկ 1815 թվականին՝ I աստիճանի Հռոմեական մրցանակի՝ «Բրիսեիդան սգում է Պատրոկլեսի մարմնի վրա Աքիլլեսի վրանում» թեմայով նկարի համար։ Մրցանակի կանոնների համաձայն՝ Ալոն՝ որպես դրա դափնեկիր, պետական ​​ծախսերով մեկնել է Հռոմ, որտեղ չորս տարի ապրել է Վիլլա Մեդիչիիում և ընկերացել Էնգրի հետ։ Այս բարեկամության ստեղծագործական արդյունքներն էին Էնգրի հեղինակած՝ Ալոյի երկու դիմանկարները և Ալոյի «Էնգրի արվեստանոցը» նկարը։  
Ալոն հայտնի էր որպես պատմական և առասպելական թեմաներով նկարների հեղինակ, և այս կարգավիճակում նա վայելում էր իր ֆրանսիացի ժամանակակիցների շարքում ամենալայն ճանաչումը քաղաքական ռեժիմի բոլոր փոփոխությունների ընթացքում։ Նապոլեոնի օրոք նա շահել է Հռոմի մրցանակը։ Ռեակցիայի ժամանակ՝ 1824 թվականին, Ալոն ստացել է Փարիզյան սալոնի 1-ին աստիճանի շքանշան, իսկ 1828 թվականին պարգևատրվել է Պատվո լեգեոնի շքանշանով։ Հուլիսյան հեղափոխությունից հետո նա դարձել է թագավոր Լուի Ֆիլիպի սիրելի նկարիչը և նրա պատվերով աշխատել է Վերսալում։ Երկրորդ կայսրության օրոք Նապոլեոն III-ը նկարչին վստահել է նկարազարդել Լյուքսեմբուրգյան պալատի մեծ գմբեթը և վերականգնել նկարները Ֆոնտենբլոյի ապարանքում։ 
1848 թվականին Ալոն ստացել է Պատվո լեգեոնի հաջորդ՝ սպայի աստիճանը, 1847-1852 թվականներին ղեկավարել է Հռոմի Ֆրանսիական ակադեմիան, իսկ 1851 թվականին ընտրվել է Փարիզի Գեղարվեստի ակադեմիայի իսկական անդամ՝ պատիվ, որին քչերն էին արժանանում։ 
Ժան Ալոն ամուսնացած էր նկարչուհի Ֆանի Ալոյի (օրիորդական ազգանունը՝ Լեժե) հետ, որի առաջին ամուսինը եղել էր Ժան Ալոյի վաղ մահացած ընկերը՝ Լուի Վինսենթ Լեոն Պալյերը։ Նրանց ժառանգներից ոմանք նույնպես դարձել են արվեստագետներ, ինչպիսիք են Գյուստավ Ալոն (1887-1965) և Ժան-Պիեռ Ալոն (1925-2020)։
Ժան Ալոն մահացել է 1864 թվականին Փարիզում և թաղվել Մոնմարտրի գերեզմանատանը։


== Պատկերասրահ ==

		
		
		
		
		
		
		


== Ծանոթագրություններ ==


== Գրականություն ==
Grunchec, P. (1985). The Grand Prix de Rome: Paintings from the École des Beaux-Arts, 1797-1863. Washington, DC: International Exhibitions Foundation. p. 64, p. 147 ISBN 0883970759.
Émile Bellier de La Chavignerie, Louis Auvray. Dictionnaire général des artistes de l'école française depuis l'origine des arts du dessin jusqu'à nos jours, tome 1, Paris, Librairie Renouard, 1883, p. 9.
Eugène Guillaume. Un directeur de l’Académie de France à Rome. M. Jean Alaux. Revue des Deux Mondes, tome 101, 1890.
Զահիրեդդին Մուհամմեդ Բաբուր

Զահիրեդդին Մուհամմեդ Բաբուր (փետրվարի 14, 1483, Անդիժան, Թեմուրյանների պետություն - դեկտեմբերի 26, 1530, Ագրա, Մեծ Մողոլների կայսրություն), ուզբեկական և հնդկական պետական գործիչ, զորավար, գրող։
12 տարեկան հասակում հորից ժառանգել է Ֆերգանայի գահը։ 1504 թվականին նվաճել է Քաբուլը։ 1519 թվականին արշավանք է կատարել դեպի Հնդկաստան, 1525 թվականին՝ Դելի։ Հնդկաստանում Մեծ Մողոլների պետության հիմնադիրն է (1526)։ Իր արշավանքի պատմությունն է տվել «Բաբուր-նամե» ինքնակենսագրական երկում, ուր պատկերել է նաև ավատական ավագանու բարքերը, դարաշրջանի սովորույթները։ Թողել է նաև քնարական բանաստեղծությունների մի ժողովածու («Դիվան»)։
Դոլբի թատրոն

Դոլբի թատրոն (նախկինում կոչվել է Կոդակ թատրոն) (անգլ.՝ Dolby Theatre), Լոս Անջելեսի Հոլիվուդյան Բուլվար փողոցում գտնվող Hollywood and Highland Center առևտրային մոլի և զվարճանքների կենտրոնում գտնվող թատրոն։
Բացման օրվանից (2001 թվականի նոյեմբերի 9) այստեղ են իրականացվում Օսկարի մրցանակաբաշխությունները։


== Ճարտարապետություն ==
Թատրոնը նախագծվել է Դեյվիդ Ռոքվելի կողմից Theatre Projects Consultants («Թատրոնի նախագծային խորհրդատուներ») խմբի հետ՝  հատկապես այն հարմարեցնելով Օսկարի մրցանակաբաշխություններին։ 
Թատրոնը աշխարհին հատկապես հայտնի է այս Օսկարի ամենամյա մրցանակաբաշխություններով։
Մինչ 2012 թվականի փետրվարը թատրոնը հովանավորվում էր  Eastman Kodak ընկերության կողմից, որը 75 միլիոն դոլար էր վճարել շինությունն անվանակոչելու համար։
2012 թվականի սկզբին «Eastman Kodak»-ը սնանկ ճանաչվեց, ուստի անվանակոչելու իրավունքի պայամանգիրը դադարեցվեց։ Այնուհետև տարածքի սեփականատիրոջ առաջարկով թատրոնի անվանում ը ժամանակավորապես փոխվեց «The Hollywood and Highland Center» 
2012 թվականի մայիսի 1-ին հայտարարվեց, որ տարածքը կանվանվի Դոլբի թատրոն, այն ժամանակ, երբ «Dolby Laboratories»-ը քսան տարվա ժամկետով անավանակոչելու իրվաունքի պայմանագիր կնքեց Դոլբին նախ առաջին հերթին բարելավեց ձայնային համակարգը՝ կիրառելով Դոլբի Ատմոս (Dolby Atmos): Շարունակաբար ընկերությունը կատարելոգործում է դահլիճը՝ օգտագործելով նորագույն տեխնոլոգիաներ։


== Ծանոթագրություններ ==
Խոնի շրջան

Խոնի շրջան (վրաց.՝ ხონის მუნიციპალიტეტი՝ խոնիս մունիցիպալիտետի), 2-րդ մակարդակի վարչական միավոր է Վրաստանում։ Մտնում է Իմերեթի մարզի կազմի մեջ։ Վարչական կենտրոնը Խոնի քաղաքն է։
Սարմանովսկի շրջան (Թաթարստան)

Սարմանովսկի շրջան (ռուս.՝ Сармановский район), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Սարամանովո։


== Աշխարհագրություն ==
Շրջանի տարածքի մակերեսը կազմում է 1385 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 36680 մարդ։ Բնակչության խտությունը կազմում էր 26,48 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ավազային Մեծ անապատ

Ավազային Մեծ անապատ (անգլ.՝ Great Sandy Desert), Ավստրալիայի Արևմտյան սարավանդի անապատներից մեկը, Ֆիցրոյ գետի հովտի և Հարավային արևադարձի միջև։ Տարածությունը 360 հզ. կմ² է, միջին բարձր, հարավում՝ 700 - 500 մ է, հյուսիսում՝ 300 մ է։ Գերակշռող կավա-աղուտային հարթավայրերը բաժանված են 10 - 12 մ բարձրության ավազաթմբերով։ Ավստրալիայի ամենաշոգ վայրերից է, ամռան (դեկտեմբեր–փետրվար) միջին ջերմաստիճանը 35 °C է, ձմռանը՝ 20 °C–ից 15 °C։ Տեղումները (200-450 մմ) անկանոն են, երաշտները՝ հաճախակի, գոլորշիացումը՝ չափազանց մեծ։ Արմատական ապարների մերկացման վայրերում կան բնական ջրավազաններ և աղբյուրներ։ Մեծ լիճը Մակկոյն է։ Հիմնականում տիրապետում են ճմային հացազզիները։ Ավազները ամրացված են սպինիֆիքսով, տեղ տեղ աճում են ակացիաներ, ցածրահասակ էվկալիպտներ։ Թույլ է ուսումնասիրված, չունի մշտական բնակչություն։


== Ծանոթագրություններ ==
Թռլոնն ու մուկը (բալլադ)

Թռլոնն ու մուկը, բալլադ, որը գրել է Հովհաննես Թումանյանը։ Բալլադի ծագում ժողովրդական է։


== Պատմություն ==
Բալլադի սյուժեն Թումանյանին պատմել են Դսեղում, 1899 թվականին։ Այդ մասին կարդում ենք նույն թվականի օգոստոսի 12-ին Մարիամ Թումանյանին գրած նամակում. «... Երբոր մարդ ու կին մի ներդաշնակություն չեն կազմում,- գրում է բանաստեղծը,- երբոր մեկը չի հանդիսանում իբրև լրություն մյուսի, այնտեղ մարդկային կյանքը և ամուսնությունը կորցնում է իր գերագույն խորհուրդը, դառնում է մի անտանելի, չնչին, բայց մաշող պայքարի հանդես և դժբախտության աղբյուր։ Այս մասին մի հրաշալի ավանդություն-առասպել եմ գտել, թեև փոքր, բայց շատ գեղեցիկ, իմ կարծիքով, թե ինչպես մուկն ու թռլոնը (վայրենի աղավնի) սիրահարվում են իրար վրա։ 
- Բայց մուկը ո՞վ, թռլոնը ով,
Որ իրար հետ ապրեն սիրով...» :
Ենթադրաբար գրվել է 1899 թվականի աշնանը։
Ե. Չարենցի անվան գրականության և արվեստի թանգարանի Թումանյանի համար 42 ֆոնդում պահպանվել է մեկ թերի, սևագիր-ինքնագիր։


== Սյուժե ==
Բալլադը պատմում է մի թռլոնի ու մկան մասին, որոնք իրար հանդիպելով սիրահարվում են։ Նրանք վիճում են` բնում մնալ թե ծմակում. վեճից հետո մուկը գնում է իր բույնը, իսկ թռլոնը մնում է միայնակ։ Այդ օրվանից թռլոնը ամեն գիշեր երգում էր ու ափսոսում իր` խաբված լինելը։


== Տպագրություն ==
Առաջին անգամ տպագրվել է Հովհաննես Թումանյանի գեղարվեստական երկեր, Երևան, 1934 գրքի 119-120 էջերում, այնուհետև` Երկերի ժողովածուի առաջին հատորի 479-481 էջերում։


== Ծանոթագրություններ ==
Դեֆոլյացիա

Դեֆոլիացիա (դե- նախածանցից և լատ.՝ folium- «տերև» բառերից), տերևազրկում, մեքենայացված բերքահավաքը հեշտացնելու նպատակով բույսերի տերևների հեռացումը արհեստական ճանապարհով։
Դեֆոլիացիան կատարվում է քիմիական նյութերով՝ դեֆոլիանտներով, որոնք առաջացնում են տերևների բնական ծերացմանը և տերևաթափին համանման պրոցսներ։ Լայնորեն կիրառվում է բամբակագործության մեջ։ Բամբակենու դեֆոլիացիայի համար օգտագործվում են կալիումի ցինամիդը, մագնեզիումի քլորատը և այլն։ Դեֆոլիացիան արագացնում է չբացված կնգուղների հասունացումը։ Արդյունավետ է նաև դեկորատիվ և պտղատու կուլտուրաների դեֆոլիացիան։
Լոցո դի Կադորե

Լոցո դի Կադորե  (իտալերեն՝  Lozzo di Cadore), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 1613 մարդ, բնակչության խտություն՝ 54 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 32040։ Հեռախոսային կոդ՝ (+39) 0435։ Քաղաքի հովանավոր պաշտպանն է սուրբ Լավրենտին։ Քաղաքի տոնը նշվում է օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Վիդրիչկա

Վիդրիչկա (ուկրաիներեն՝ Видричка), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Վիդրիչկա գյուղում բնակվում էր 2 322 մարդ։ Բնակավայրը զբաղեցնում է 11,5 կմ² տարածք։ Բնակչության խտությունը կազմում էր 202 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բյուզանդիոն (թերթ)

Անվան այլ կիրառումների համար տե՛ս՝ Բյուզանդիոն (այլ կիրառումներ)Բյուզանդիոն, հրատարակվել է Կոստանդնուպոլսում, 1896-1918 թվականներին։ Խմբագիրներ՝ Բ. Քեչյան, Պ. Քեչյան և Ա. Քեչյան, Արշակ Ալպոյաճյան, Ա. Սանտալճյան։ Ունեցել է չափավոր ուղղություն։ 1908 թվականի երիտթուրքական հեղաշրջումից հետո գտնում էր, որ հայկական հարցը կարելի է լուծել մեծ տերությունների աջակցությամբ Թուրքիայում բարեփոխումներ անցկացնելու միջոցով։ Սղանայի կոտորածից (1909) հետո քննադատել է երիտթուրքերի ազգայնամոլությունը, ցույց տվել, որ թուրք․ կառավարությունը շարունակում է համիդյան հակահայկական քաղաքականությունը։ Մերկացրել է համաթյուրքականության (պանթյուրքիզմ) գաղափարախոսությունը և համաթյուրքական պետություն ստեղծելու զառանցական գաղափարը։ «Բյուզանդիոն» (օրաթերթ)-ի էջերում արտացոլվել են հայերի ցեղասպանության նախապատրաստության չարագուշակ նշանները։ Թերթն անդրադարձել է նաև հույների հանդեպ կիրառվող հալածանքներին, թուրք-գերմանական մերձեցման մեջ տեսել վտանգ թուրքական լծի տակ գտնվող ժողովուրդների համար։ «Բյուզանդիոն» որևէ վերաբերմունք չի ունեցել ազգային կուսակցությունների նկատմամբ, խուսափել է ազգային շարժման հետ կապված հարցերից. առաջացրել է միայն հայերի կյանքի, գույքի և պատվի ապահովման պահանջներ։
Պոդսերեդնյանսկի գյուղական խորհուրդ (Խարկովի մարզ)

Պոդսերեդնյանսկի գյուղական խորհուրդ  (ուկրաիներեն՝ Підсереднянська сільська рада), Ուկրաինայի Խարկովի մարզի Վելիկոբուրլուկսկի շրջանում։
2001 թվականի տվյալներով Պոդսերեդնյանսկի գյուղական խորհրդում բնակվում էր 1573 մարդ։ Բնակավայրը զբաղեցնում է 77.37 կմ² տարածք։ Բնակչության խտությունը կազմում էր 20.33 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ֆիզիոկրատներ

Ֆիզիոկրատներ, քաղաքատնտեսական ուղղություն XVIII դարում Ֆրանսիայում։ Ըստ այդ ուղղության՝ հողը կազմում է ժողովրդական հարստության միակ աղբյուրը։ Ֆիզիոկրատները արտադրական էին համարում միայն երկրագործների պարապմունքը, մասամբ հողատերերինը, իսկ բնակչության մնացած դասակարգերի պարապմունքները, ֆիզիոկրատների կարծիքով, արտադրական չեն։ Ձևավորվեց խոշոր հողասեփականություն, իսկ գյուղատնտեսությունը սկսեց կարևոր դեր խաղալ տնտեսության մեջ։ Այդ էր պատճառը որ ֆիզիոկրատները իրենց ուսումնասիրության օբյեկտ դարձրին գյուղատնտեսական արտադրությունը։ Նրանք քննարկելով մերկանտիլիստներին, մերժեցին այն տեսակետը, որ ոսկին ու արծաթը հարստության միակ աղբյուրն են, և առաջ քաշեցին այն պնդումը, որ միայն գյուղատնտեսության մեջ զբաղված աշխատողներն են ստեղծում իրական արդյունք՝ եկամուտ։ Ֆիզիոկրատները առաջարկեցին անցնել ազատ տնտեսավարման մեխանիզմի վրա հիմնված ագրարային հարաբերությունների, ազատ գնագոյացման սկզբունքների։ Նրանք առաջարկեցին գյուղատնտեսական մթերքները արտահանել արտասահման։ Ֆիզիոկրատների ծառայություններից մեկն էլ այն է, որ հավելյալ արդյունքի առաջացման հետազոտությունները անմիջապես տեղափոխվեցին բուն արտադրության մեջ և դրանով իսկ հիմք դրեցին կապիտալիստական արտադրության վերլուծության համար։ Ֆիզիոկրատները առաջիններից էին, որ տվեցին կապիտալի վերլուծությունը։ 
Այսպիսով, ֆիզիոկրատների դերը տնտեսագիտության պատմության մեջ այն է, որ նրանք երևույթների ուսումնասիրությունը շրջանառության ոլորտից տեղափոխեցին արտադրության ոլորտ և դրանով հիմք դրեցին հասարակական արտադրության գիտական վերլուծությանը։ Իր ժամանակին Կարլ Մարքսը ֆիզիոկրատներին անվանել է ժամանակակից քաղաքատնտեսության իսկական հայրեր։ 
Տնտեսական քաղաքականության մեջ նրանք հանդես են եկել որպես տնտեսական կյանքին չմիջամտության կողմնակիցներ, ցանկացած մոնոպոլիայի հակառակորդ և ազատ մրցակցության կողմնակիցները։
Ժողովածու (5073)

Ժողովածու (5073), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5073 թվի տակ։ Ձեռագիրը գրվել է 1716-1719 թվականներին Ստեփաննոս դպիր գրիչի կողմից Տաթևում։ Ստացողը եղել է Ստեփաննոս դպիրը, Յոհան քահանան։ Գրված է թղթի վրա, որը ունի 19.5x12 չափս։ Ձեռագիրը կազմված է 255 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարան գրչի՝ 144ա, 255ա, 256բ։


== Բովանդակություն ==
Սիմ․ Ջուղայեցւոյ Քերականութիւն։
Տրամաբանութիւն։
Բառք քերականի։
Մովս․ Խորենացւոյ Բան իմաստութեան («Աստուած խորհրդով և իմաստութեամբ հաստատեաց մարդկային տեսակ»)։
Դաւթի Անյաղթի Սահմանք իմաստութեան։
Ամենայն չար տանջելի։
Լուծմունք Սահմանացն Դաւթի։
Ներս․ Շնորհալոյ Մեկնութիւն բանից Սահմանաց իմաստասիրութեան Դաւթի։
Մովսէսի աշակերտի Ոտանաւոր ի վերայ բանից Ներս․ Շնորհալւոյ։


== Ծանոթագրություններ ==
Բամբակի լեռ

Բամբակի լեռ, լեռ Արարատյան դաշտի արևմտյան եզրին, Ախուրյանի և Արաքսի միացման վայրում, Բայազետ տանող ճանապարհի արևմտյան կողմում, Բարդող լեռներից դեպի հարավ-արևելք։ Լեռան վրա կա մի լճակ։ Ըստ ավանդության այսպես է անվանվել, քանի որ տեղացիները բամբակ էին ցանում լեռան վրա քանի դեռ ձյուն կար, իսկ եթե ձյունն արդեն հալվել էր, ուրեմն նրա ստորոտին ցանված բամբակը չէր հասցնի հասունանար և կցրտահարվեր։


== Ծանոթագրություններ ==
Խորեն Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Խորեն Արմենակի Խաչատրյան, (մարտի 16, 1923(1923-03-16), Երևան, Հայկական ԽՍՀ, ԱԽՖՍՀ, ԽՍՀՄ - մարտի 12, 1977(1977-03-12), Երևան, Հայկական ԽՍՀ, ԽՍՀՄ), գյուղատնտեսության մեքենայացման բնագավառի գիտնական, ՀամԳԳԱ թղթակից անդամ (1967), Խորհրդային Միության հերոս (մարտի 24, 1945)։


== Կենսագրություն ==
409-րդ հրաձգային դիվիզիայի կազմում մասնակցել է Կուբանի, Ուկրաինայի, Ղրիմի, Լեհաստանի, Գերմանիայի ազատագրմանը։ Եղել է հրաձգային դասակի, ապա՝ վաշտի հրամանատար։ Հերոսի կոչման է արժանացել Սևաստոպոլի ազատագրման համար 1944 թվականի մայիսին մղված մարտերում կատարած սխրագործության համար։

1951 թվականին ավարտել է Հայկական գյուղատնտեսական ինստիտուտը։ 1962-1972 թթ. եղել է ՀԽՍՀ գյուղատնտեսության նախարարության մեքենայացման ու էլեկտրիֆիկացման ԳՀԻ-ի տնօրեն, 1972 թվականից՝ Հայկական գյուղատնտեսական ինստիտուտի գյուղատնտեսական մեքենաների ամբիոնի վարիչ։ Գիտական աշխատությունները նվիրված են լեռնային պայմաններում գյուղատնտեսական մեքենաների օգտագործման հարցերին։


== Երկեր ==
Работа сельскохозяйственных агрегатов на сильно пересеченной местности, Е., 1965;
Стабильйость работы почвообрабатывающих агрегатов, М., 1974.


== Ծանոթագրություններ ==
Ժողովածու (1925)

Ժողովածու (1925), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1925 թվի տակ։ Ձեռագիրը գրվել է 1401 թվականին՝ Մարկոս գրիչի կողմից, Ղրիմում։ Ստացողը եղել է Հայրապետ աբեղան։ Գրված է թղթի վրա, որը ունի 21.8x14.5 սմ չափս։ Ձեռագիրը կազմված է 273 թերթից։ Գրված է երկսյուն, միասյուն բոլորգրով։ Պահպանակը ունի 4 էջ, գրված է՝ թղթի վրա՝ երկաթագիր բոլորագծով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի՝ 180ա, 219բ, 231բ, 240բ, 260բ, 269ա։


== Բովանդակություն ==
Յովհ. Կլեմաքսի Սանդուղք։
Ի Հարանց վարուց։
Բարսղի Կեսարացիոյ Ճառք։
Տասն սաղմոսաց մեկնութիւն։
Դաւանութիւն Հաւատոյ։


== Ծանոթագրություններ ==
Խոմինցի (գյուղ, Ռոմնիի շրջան)

Անվան այլ կիրառումների համար տե՛ս՝ ԽոմինցիԽոմինցի (ուկրաիներեն՝ Хоминці), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Խոմինցի գյուղում բնակվում էր 531 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թերներ շրջան (Ջորջիա)

Անվան այլ կիրառումների համար տե՛ս՝ Թերներ շրջան (այլ կիրառումներ)Թերներ շրջան (անգլ.՝ Turner County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 741 կմ² է, բնակչությունը՝ 9.504 մարդ (2010 թ. տվյալներով)։ Շրջկենտրոնն է Աշբուրն բնակավայրը։ Կազմավորվել է 1905 թ.։
Մակարովկա (գյուղ, Կլյուչևսկի շրջան)

Անվան այլ կիրառումների համար տե՛ս՝ ՄակարովկաՄակարովկա (ռուս.՝ Макаровка), գյուղ Ռուսաստանի Ալթայի երկրամասի Կլյուչևսկի շրջանի կազմում։
Բնակչությունը 1994 թվականին գրանցված տվյալներով կազմում էր 111 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեդոլո

Բեդոլո  (իտալերեն՝ Bedollo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1420 մարդ (2008), բնակչության խտություն՝ 52 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 38043։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 556624


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==